CELEX: 62012CN0554
Language: sk
Date: 2012-11-30 00:00:00
Title: Vec C-554/12 P: Odvolanie podané 30. novembra 2012 : Európska komisia proti rozsudku Všeobecného súdu (šiesta komora) z  20. septembra 2012 vo veci T-421/09, DEI/Komisia

2.2.2013   
            
            
               SK
            
            
               Úradný vestník Európskej únie
            
            
               C 32/11
            
         Odvolanie podané 30. novembra 2012: Európska komisia proti rozsudku Všeobecného súdu (šiesta komora) z 20. septembra 2012 vo veci T-421/09, DEI/Komisia
   (Vec C-554/12 P)
   2013/C 32/15
   Jazyk konania: gréčtina
   
      Účastníci konania
   
   
      Odvolateľka: Európska komisia (v zastúpení: Th. Christoforou a A. Antoniadis, splnomocnení zástupcovia, A. Oikonomou, avvocato)
   
      Ďalší účastníci konania: Dimosia Epicheirisi Ilektrismou AE (DEI), Helénska republika
   
      Návrhy odvolateľky
   
   
               —
            
            
               zrušiť v plnom rozsahu rozsudok Všeobecného súdu z 20. septembra 2012 vo veci T-421/09,
            
         
               —
            
            
               definitívne rozhodnúť spor v rozsahu, v akom to umožňuje stav konania,
            
         
               —
            
            
               uložiť DEI povinnosť nahradiť trovy konania Komisie v oboch stupňoch konania.
            
         
      Odvolacie dôvody a hlavné tvrdenia
   
   
               1.
            
            
               Rozsudkom vydaným vo veci T-421/09 Všeobecný súd zrušil rozhodnutie zo 4. augusta 2009, ktorým Komisia rozhodla, že nápravné opatrenia navrhnuté Helénskou republikou boli nevyhnutné a primerané na odstránenie dôsledkov porušenia a na zabezpečenie dosiahnutia jeho súladu so skorším rozhodnutím z 5. marca 2008 (rozhodnutie zo 4. augusta 2009 alebo „spochybnené rozhodnutie“). Všeobecný súd sa domnieval, že spochybnené rozhodnutie malo byť zrušené, opierajúc sa iba o skutočnosť, že skoršie rozhodnutie Komisie z 5. marca 2008, na ktorom je výlučne založené spochybnené rozhodnutie, bolo tiež medzičasom zrušené rozsudkom Všeobecného súdu vo veci T-169/08 tiež z 20. septembra 2012.
            
         
               2.
            
            
               Domnievajúc sa, že rozsudok Všeobecného súdu vo veci T-169/08 je založený na mnohých právnych pochybeniach, na nesprávnom a nedostatočnom odôvodnení, na nesprávnom výklade okolností a základu rozhodnutia Komisie z 5. marca 2008, Komisia už podala odvolanie proti tomuto rozsudku Všeobecného súdu. V dôsledku toho, za predpokladu, že toto odvolanie proti rozsudku vo veci T-169/08 bude úspešné, automaticky odstráni jediný základ, na ktorom je založený rozsudok napadnutý odvolaním, vydaný vo veci T-421/09.